open-index/open-wikipedia-markdown huggingface dataset:
बेसिक आक्सीजन भट्ठी

right|thumb|300px|सन् १९५२ में बनी एलडी भट्ठी जो इस्पात निर्माण में खूब प्रयोग की गयी; अब वियेना के तकनीकी संग्रहालय में है।

इस्‍पात बनाने के लिए **बेसिक ऑक्‍सीजन प्रक्रिया** (basic Oxygen Steelmaking) मुख्‍यतः सामान्‍य प्रक्रिया है। **बेसिक ऑक्‍सीजन फरनेस** (या, एल.डी. कनवर्टर) अपवर्तक ब्रिक्‍स के साथ अन्‍दर की ओर नाशपाती के अकार का वेसल लाइन्‍ड फरनेस है। वेसल लाइनिंग टार बोन्‍डेड डोलोमाइट/मेगनेशिया कार्बन या अन्‍य अपवर्तकों का बना होता है। वेसल अपने अक्ष में 360 पर घुम सकता है। वाटर कूल्‍ड लान्‍स की सहायता से ऑक्‍सीजन वेसल में बह जाता है। थोड़ा झुका हुआ कनवर्टर में रद्दी माल के अधिक होने के साथ हीट बढ़ता है और कनवर्टर को सीधा (ठीक) करके गर्म धातु को मिलाया जाता है तत्‍पश्‍वात् लेंस के द्वारा घोल (बाथ) में आक्‍सीजन को दिया जाता है जिसमें आवश्‍यक फ्लक्‍सेज छोड़ा जाता है। कनवर्टर के उपर स्थित बंकर के द्वारा यंत्रवत और सूक्ष्‍म अतिरिक्‍त फ्लक्‍स मिलाया जाता है। 16-18 मिनट के लिए आक्‍सीजन छोड़ने के पश्‍चात एक नमूना लिया जाता है। थर्मोकपल का इस्‍तेमाल कर तापमान को मापा जाता है। टेपिंग साइड में कनवर्टर को टिलटिंग करके इस्‍पात को टेप्‍ड किया जाता है। जब धातु को टेप्‍ड किया जाता है तो ऐलाइंग तत्‍वों को शूट के द्वारा मिलाया जाता है। फ्लोटिंग स्‍लेग को हटाने के लिए चार्जिंग साइड की ओर कनवर्टर को टिल्‍टेड किया जाता है।

## अभिक्रिया
प्रचालन के दौरान आक्‍सीजन से लोहा का आक्‍सीकरण करने पर लोहा ऑक्‍साइड और कार्बन मनोऑक्‍साइड हो जाता है। लोहा आक्‍साइड तत्‍काल अक्‍सीजन को ट्रैम्‍प तत्‍वों में अन्‍तरण कर देता है। लगभग 2000 डिग्री – 2500 डिग्री सेंटिग्रेड तापमान पर रिएक्‍शन का केन्‍द्र होता है। परिष्‍कृत प्रक्रिया के दौरान कार्बन मनोअक्‍साइड के बढ़ने से पिघला उष्‍मक के अंदर ऐजिटेशन बढ़ता है। आक्‍सीजन से ट्रैम्‍प तत्‍वों का रिएक्‍शन और रिएक्‍शन के केन्‍द्र में लोहा आक्‍साइड बनता है जिससे रिएक्टिव स्‍लेग का निर्माण होता है। प्रचालन के जारी रहने पर गलन के समय कार्बन, फासफोरस, मैंगनीज और सिलिकन का निरन्‍तर कमी होता है। आक्‍सीजन के साथ पाउडर चूना को मिलाने पर शीघ्र स्‍लेग निर्माण होता है जिससे फासफोरस कम हो जाता है। जब वांछित कार्बन कानटेन्‍ट प्राप्‍त किया जाता है तो परिस्‍कृत प्रक्रिया पूर्ण हो जाता है। 

विविध अन्‍य ब्‍लोविग प्रक्रियाएँ जिनका प्रयोग किया जाता है वह निम्‍नवत हैं-

### आक्‍सीजन बाटम ब्‍लोविंग प्रक्रिया
इस प्रक्रिया में कूल नाजल के नीचे से शुद्ध आक्‍सीजन को उष्‍मक (बाथ) में छोड़ा जाता है। अधिक गहन मिश्रण के कारण लोअर टैप से टेम टाइम में और ग्रेटर आउटपुट में प्रभाव पड़ता है।

### कम्बाइनड ब्‍लोविंग प्रक्रिया
उपर से ऑक्‍सीजन का ब्‍लोविंग और नीचे से ऑक्‍सीजन का ब्‍लोविंग या इनर्ट गैस जैसे नाइट्रोजन या आर्गन के नीचे क्रियाशील होने पर कम्बाइनड ब्‍लोविंग प्रक्रिया होता है। उपर्युक्‍त प्रक्रियाओं से लाभ है—ब्‍लोविंग साइकल का गतिवर्द्धन (एक्‍सेलरेशन) 25 % तक, उच्‍च लाभ, लेस स्‍लेग, कनवर्टर लाइनिंग लाइफ में सुधार, विशिष्‍ट कमपोजिशन को प्राप्‍त करने में शुद्धता में वृद्धि धब्‍बा को कम करना। बेसिक ऑक्‍सीजन फरनेस में उत्‍पादित इस्‍पात निरंतर ढलाई (कास्टिंग) या इनगाट टीमिंग के लिए भेजा जाता है।

श्रेणी:धातुकर्म
अतिचालकों का वर्गीकरण

right|thumb|300px|YBCO की संरचना - यिट्रिअम, बेरियम या कॉपर के आक्साइडों को YBCO कहते हैं। YBCO टाइप-२, अपरम्परागत, उच्चतापीय अतिचालक हैं।

अतिचालक पदार्थों का वर्गीकरण कई प्रकार से किया जा सकता है-

## भौतिक गुण के आधार पर
* टाइप-१ अतिचालक
* टाइप-२ अतिचालक
the base magnetic field superconductor are two type 1 type 2 type.
1 type -those superconductor comlete the meisser effect.
2 type-those superconductor incomplete the meisser efect.

## रासायनिक संरचना के आधार पर
* **तत्व** - कुछ तत्त्व (जैसे पारा, कैडमिअम, सीसा (लेड), जस्ता, टिन, अलुमुनियम, इरिअम, प्लेटिनम) आदि कम ताप पर अतिचालकता प्रदर्शित करते हैं। कुछ अन्य तत्त्व बहुत अधिक दाब पर अतिचालकता की अवस्था में जाते हैं (जैसे- आक्सीजन, फॉस्फोरस, गंधक, जर्मेनियम, लोहा, आदि)। कुछ पतली झिल्ली (लेयर) के रूप में ही अतिचालकता दिखाते हैं (जैसे टंगस्टन, बेरिलिअम, क्रोमिअम आदि)। और कुछ तत्त्व अब तक किसी भी रीति से अतिचालक अवस्था में नहीं ले जाये जा सके हैं (जैसे- रजत, ताँबा, स्वर्ण, तथा विरल गैसें, हाइड्रोजन आदि)

* मिश्रधातुएँ - जैसे नायोबियम-टाइटेनियम (NbTi), लोल्ड-इण्डियन (AuIn) तथा यूरेनियम-रोडियम-जर्मेनियम (URhGe)

* कार्बनिक यौगिक (फुलरेंस, नैनोट्यूब्स आदि)

* लोहे और ताँबे के आक्साइड

* सिरैमिक - YBCO अर्थात् यिट्रियम, बेरियमन, कॉपर के आक्साइड, जो अधिक ताप पर अतिचालकता प्रदर्शित करते हैं।

## विधि के आधार पर
* परम्परागत अतिचालक - जिनकी अतिचालकता को BCS सिद्धान्त से व्याख्या कर सकते हैं।

* अपरम्परागत अतिचालक - जिनके अतिचालकता की अभी तक संतोषजनक व्याख्या नहीं की जा सकी है।

## संक्रमण ताप के आधार पर
* लघुतापीय अतिचालक (low temarature superconductor) - जिनका संक्रमण ताप ७७ डिग्री केल्विन से कम हो ;

* उच्चतापीय अतिचालक (high temarature superconductor)) - जिनका संक्रमण ताप ७७ डिग्री केल्विन से अधिक हो ;

श्रेणी:अतिचालकता
माइसनर प्रभाव

[300px|right|thumb|माइसनर प्रभाव का आरेख - चित्र में चुम्बकीय-क्षेत्र-रेखाओं को तीर से दिखाया गया है। देख सकते हैं कि जब गोलाकार पदार्थ क्रांतिक ताप से नीचे आने के कारण [अतिचालकता|अतिचालक हो गया है तब क्षेत्र-रेखाएँ गोले से होकर नहीं जा रही हैं।]]
जब कोई पदार्थ अपने क्रांतिक ताप से नीचे आकर अतिचालक अवस्था को प्राप्त होता है तो इसके अन्दर चुम्बकीय क्षेत्र शून्य हो जाता है। इसे **माइसनर प्रभाव** (Meissner effect) कहते हैं। इस परिघटना की खोज जर्मनी के भौतिकशास्त्री वाल्थर माइसनर (Walther Meissner) तथा रॉबर्ट आक्सेनफिल्ड (Robert Ochsenfeld) ने सन् १९३३ में की थी। 

परमाणु में इलेक्ट्रॉन अंडाकार पथ में परिक्रमा करते हैं और इस दृष्टि से वे चुंबक जैसा कार्य करते हैं। बाहरी चुंबकीय क्षेत्र से इन चुंबकों का आघूर्ण (मोमेंट) कम हो जाता है। दूसरे शब्दों में, परमाणु विषम चुंबकीय प्रभाव दिखाते हैं। यदि  किसी पदार्थ को उपयुक्त चुंबकीय क्षेत्र में रखा जाए तो उस सुचालक का आंतरिक चुंबकीय क्षेत्र नष्ट हो जाता है, अर्थात् वह एक विषम चुंबकीय पदार्थ जैसा कार्य करने लगता है। तलपृष्ठ पर बहने वाली विद्युत धाराओं के कारण आंतरिक क्षेत्र का मान शून्य ही रहता है। इसे माइसनर का प्रभाव कहते हैं। यदि अतिचालक पदार्थ को धीरे-धीरे बढ़ने वाले चुंबकीय क्षेत्र में रखा जाए तो क्षेत्र के एक विशेष मान पर, जिसे देहली मान (थ्रेशोल्ड वैल्यू) कहते हैं, इसका प्रतिरोध पुनः अपने पूर्व मान के बराबर हो जाता है।

## बाहरी कड़ियाँ

* Maglev Trains Audio slideshow from the National High Magnetic Field Laboratory discusses magnetic levitation, the Meissner Effect, magnetic flux trapping and superconductivity.
* Meissner Effect (Science from scratch) Short video from Imperial College London about the Meissner effect and levitating trains of the future.
* Introduction to superconductivity Video about Type 1 Superconductors: *R*=0/Transition temperatures/**B** is a state variable/Meissner effect/Energy gap (Giaever)/BCS model.
* Meissner Effect (Hyperphysics)
* Possible root of the Meissner effect

श्रेणी:अतिचालकता
श्रेणी:क्वांटम चुम्बकत्व
ट्रस

right|thumb|300px|एक पुल के नीचे बनी 'ट्रस संरचना'
आर्किटेक्चर और संरचना इंजीनियरी में **ट्रस** (truss) एक ऐसी संरचना होती है जो एक या एक से अधिक त्रिकोणीय इकाइयों से मिलकर बनी होती है। ये इकाइयाँ सरल अवयवों से बनी होतीं है और इनके सिरे परस्पर 'नोड' पर जुड़े होते हैं। सभी वाह्यबल और प्रतिक्रियाएँ (रिएक्शन) इन्ही नोडों पर लगते है और यहाँ से अवयवों में टेन्साइल या कम्प्रेसिव (तन्य या संपीडक) बल के रूप में प्रकट होते हैं।

'एकतलीय ट्रस' (planer truss) वह ट्रस होती है जिसके सभी अवयव और नोड द्विबीमीय समतल में होते है जबकि 'स्पेस ट्रस' के अंदर मेंबर और नोड्स त्रिबिम के अंदर होते है।

## ट्रस की विशेषताएँ
ट्रस के अंदर प्लेन मेंबर्ज़ होते है जो की जॉइंटो के द्वारा एक दूसरे से जुड़े होते है। 
ट्रस का आकर त्रिकोणीय इसलिए होता है क्यूकी एस आकर के अंदर सबसे जयदा स्थिरता होती है।

## ट्रस के प्रकार
* पिच्ड ट्रस-यह ट्रस मकानो की छत मे प्रयोग की जाती है,
* परल्एल कॉर्ड ट्रस ओर फ्लॅट ट्रस-यह मकानो के फ्लूरो मे प्रयोग की जाती है।

## प्रॅट ट्रस
top|100px|Pratt&nbsp;Truss
एस ट्रस के अंदर वर्टिकल मेंबर कंप्रेशन (दवाव) को सहते है जबकि हॉरिज़ाँटल मेंबर (किछाव) को।

## बाउस्रिंग ट्रस

एन ट्रसस का प्रियोग आर्च्ड ब्रिड्जस (पुल) मे किया जाता है। दूसरे विश्व युध के दौरान इसका काफ़ी प्रियोग हुआ था

## नर छड़ कैंची (किंग पोस्ट ट्रस)
left|100px|King&nbsp;Post&nbsp;Truss

## मादा छड़ कैंची (क्वीन पोस्ट ट्रस)
left|100px|Queen&nbsp;Post&nbsp;Truss

## लेंटिकूलेर ट्रस
thumb|200px|वाटरविल्ले सेतु (Waterville Bridge)

## टाउन लॅटीस ट्रस
left|100px|लैटिस&nbsp; ट्र्स

## चित्र


|Double chorded heavy timber truss with 80&nbsp;foot clear span.
Image:HK_Bank_of_China_Tower_View.jpg|The Hong Kong Bank of China Tower 中銀大廈 (香港) has an externally visible truss structure.
Image:HK_HSBC_Main_Building_2008.jpg|The HSBC Main Building, Hong Kong has an externally visible truss structure.
Image:Below Auckland Harbour Bridge Hossen27.jpg|Support structure under the Auckland Harbour Bridge.
Image:Auckland Harbour Bridge Watchman.jpg|The Auckland Harbour Bridge from Watchman Island, west of it.

File:Woodlands mall3 texas.jpg|A space truss carrying a floor in The Woodlands Mall.
File:Elledningsstolpe2_lund.jpg|Electricity pylon



File:Tetrahedron.png|सिंपल टेट्रेहीड्रन
File:SpaceFrame02.png|प्लेनर स्पेस ट्रस का चित्र जो प्रियोग की जाती है मकानो के फ्लोर्स (निचले) हिस्से मे
File:Pylon-gorai.jpg|



## इन्हें भी देखें
* छत के ट्रस
* ट्रस सेतु

## बाहरी कड़ियाँ
* Historic Bridges of Michigan and Elsewhere With a focus on metal truss bridges, this site provides photos, information, maps, and links
* "Preventing Injuries and Deaths of Fire Fighters Due to Truss System Failures," *[[National Institute for Occupational Safety and Health]]*, Accessed September 13, 2007
* Classical Truss Theory
* An Introduction to Historic Truss Bridges
* Truss bridge designer simulation (requires Java)
* Web-based 2D Truss Analysis Program (requires Flash)
* Web-based 3D Truss Analysis Program (requires Flash)
* Trusses in 20th-century architecture
* Structural Building Components Association
* American Lenticular Truss Bridges

श्रेणी:सिविल अभियान्त्रिकी
अपोलो ११

[thumb|200px|right|अपोलो ११ का कर्मीदल्, बायीं ओर से, [नील आर्मस्ट्रांग, कॉलिन्स और बज़ एल्ड्रिन.]]
**अपोलो 11** वह अंतरिक्ष उड़ान थी जिसने चंद्रमा पर पहले इंसान, नील आर्मस्ट्रांग और ऐडविन "बज़" ऐल्ड्रिन जुनियर को 20 जुलाई 1969 को अन्तरराष्ट्रीय समय के अनुसार 20:17:39 बजे उतारा था। संयुक्त राज्य अमेरिका का यह मिशन मानव इतिहास व अन्तरिक्ष अनुसन्धान के इतिहास में एक बडी उपलब्धी के रूप में देखा जाता है।

thumb|200px|left|ऐल्ड्रिन ''इगल'' से औज़ार निकालते हुए
19 जुलाई 1969 को मेरिट आइलैंड में स्थित *कैनेडी स्पेस सेण्टर लाँच काम्प्लेक्स 39*  से उड़ान भरने वाला अपोलो 11 नासा के अपोलो अभियान का पाँचवाँ मानवीय मिशन व तीसरा चन्द्र अभियान था। इसके कर्मीदल के रूप में आर्मस्ट्रांग कमांडर व बज़ एल्ड्रिन लुनार माड्यूल पायलट और माइकल कॉलिन्स कमांड मॉड्युल पायलट थे। आर्मस्ट्रांग और ऐल्ड्रिन चंद्रमा पर ट्रैंक्विलिटी के सागर (Sea of Tranquillity) में उतरे और चाँद पर 21 जुलाई को कदम रखने वाले पहले इंसान बन गए। उनका लुनार मॉड्युल *इगल* 21 घंटे व 31 मिनट चाँद की प्रष्ठभूमी पर रहा और कॉलिन्स कमांड सर्विस मॉड्युल *कोलंबिया* में चाँद के ऊपर बने रहे। 24 जुलाई को तीनों अंतरिक्ष यात्री पृथ्वी पर प्रशांत महासागर में उतरे और अपने साथ 21.5 किलोग्राम के चाँद के नमूने लाए।

*अपोलो 11* ने अमेरिकी राष्ट्रपति जॉन एफ़. केनेडी का चाँद पर सोवियत युनिन से पहले उतरने का सपना साकार कर दिया जिसकी उन्होने 1961 में गुज़ारिश की थी।

इसके बाद 1969 से 1972 के मध्य में छः *अपोलो* मिशन चाँद पर भेजे गए जिसमें से पाँच चाँद पर उतरने में सक्षम रहे।

## कर्मिदल

## इन्हें भी देखें
* चंद्रमा के मिशन की सूची
* नील आर्मस्ट्रांग
* हिडन फिगर्स

## सन्दर्भ

## बाहरी कड़ियाँ
* How Computers Revolutionized Space Travel
* चंद्रमा पर पहले इंसान

श्रेणी:अपोलो अभियान
श्रेणी:अंतरिक्ष अभियान
श्रेणी:अमेरिका के चन्द्र अभियानों की सूची‎
विद्युत्‌ भट्ठी

**विद्युत्‌ भट्ठियाँ** (Electric Furnace) सामान्यत: धातु खनिजों और धातुओं को पिघलाने के लिए प्रयुक्त की जाती हैं।

विद्युत्‌ ऊर्जा से उत्पन्न हुई ऊष्मा विद्युतधारा के वर्ग के अनुपात में होती है। विद्युत्‌ भट्ठियाँ कोयले की भट्ठियों से अधिक ऊष्मा उत्पन्न कर सकती हैं और आकार में भी छोटी होती हैं। ये हानिकारक धुएँ अथवा गैसें नहीं उत्पन्न करतीं, परंतु इनका मुख्य लाभ इनमें सरलता से ऊष्मा नियंत्रण करने का है। धारा का परिवर्तन कर ऊष्मा का नियंत्रण बहुत सरलता से किया जाता है। इनका दूरस्थ नियंत्रण (remote control) और स्वत: चालन (automatic action) भी किया जा सकता है। इन कारणों से विद्युत्‌ भट्ठियाँ सामान्य उपयोग में आ गई हैं।

विद्युत्‌ भट्ठियों के बहुत से परिष्कृत रूप अब सामान्य हो गए हैं और ज्यों ज्यों विद्युत्‌ शक्ति संभरण आर्थिक दृष्टिकोण से सस्ता होता जाता है, विद्युत्‌ भट्ठियों का प्रयोग निरंतर बढ़त ही जाता है।

## प्रकार
विद्युत्‌ भट्ठियों के तीन मुख्य प्ररूप हैं -

1. प्रतिरोध भट्ठियाँ (Resistance Furnaces)।

2. चाप भट्ठियाँ (Arc Furnaces) 

3. प्रेरण भट्ठियाँ (Induction Furnaces) तथा

4. आधुनिक मफिल भट्ठी (muffle furnace)

भट्ठी (Furnace), ओवेन (oven) से इस अर्थ में अलग है कि ओवेन प्रायः कम ताप तक ही पहुँचती है।

श्रेणी:विद्युत
प्रतिरोध भट्ठी

**प्रतिरोध भट्ठियों** (Electric Arc Furnace) में, भट्ठी की दीवारों पर तार अंशक (coil) लगे होते हैं, जिनमें प्रवाहित होनेवाली धारा ऊष्मा उत्पन्न करती है। भट्ठी की दीवारें सामान्य भट्ठी की तरह अग्निसह ईटों की बनी होती हैं, अथवा किसी भी ऐसे उच्च तापसह (refractory) पदार्थ की जो ऊष्मा का चालक हो। ऊष्मा अंशक, सामान्यत:, नाइक्रोम (nichrome) अथवा मौलिब्डेनम (molybdenum) तार के बने होते हैं और उच्च तापसह पदार्थ की नलिका पर वर्तित (wound) होते हैं। उच्च ताप की भट्ठियों में (1,200° सें. ऊपर) प्लैटिनम धातु के तारों का प्रयोग भी किया जाता है, जो अधिक कीमती होने के कारण सभी भट्ठियों में नहीं प्रयोग किए जा सकते। उच्च ताप की भट्ठियों में तार अंशकों के स्थान पर सिलिकॉन कार्बाइड (silicon carbide) की छड़ें और नलिकाएँ भी प्रयोग की जाती हैं।

ऊष्मा अंशक, भट्ठी की दीवारों पर न लगाकर, सामान्यत:, उसमें ही निवेशित कर दिए जाते हैं, जिससे भट्ठी में अधिक जगह हो सके और इन अंशकों को भी क्षति से बचाया जा सके। ताप अंशक एक दूसरे से श्रेणी (series) एंवं पार्श्व संबंधन में संबद्ध होते हैं कि प्रतिरोध का विचरण कर आसानी से ताप का विचरण किया जा सके। कहीं कहीं ये स्टार एवं डेल्टा (star and delta) प्ररूप में भी संबद्ध होते हैं। पिघलानेवाली धातु भट्ठी के बीच में रखी जाती है। इसे साधारण बोलचाल में धान (charge) कहते हैं। यह पिघलने पर नली के द्वारा भट्ठी से बाहर आ जाती है, अथवा चार्ज की हाँड़ी, जिसे मूषा (crucible) कहते हैं, भट्ठी के बाहर निकाल ली जाती है। ताप नियंत्रण स्वत: चालन से ताप-वैद्युत युग्म (thermocouple) द्वारा किया जाता है।

कुछ प्रतिरोध भट्ठियाँ लवण कुंडिका (salt bath) किस्म की होती हैं। कई प्रकार के लवण (सामान्य नमक नहीं) इस कार्य के लिए प्रयुक्त होते हैं। इनमें विद्युत्धारा पिघले हुए लवण के प्रतिरोध में होकर पारित होती है, जिससे लवण कुंडिका गरम हो जाती है और इसमें रखा हुआ धान पिघलाया जा सकता है, इस प्रकार की भट्ठी में ऊष्मा का अधिक अंश में उपयोग संभव है, अर्थात्‌ बहुत कम ऊष्मा नष्ट होती है, क्योंकि इसका उपयोग सीधे ही धान को गरम करने में हो जाता है। ऐसी भट्ठियाँ, कैल्सियम, सेडियम, पोटैशियम आदि लवणों को पिघलाने के लिए प्रयोग की जाती है, जिनके रासायनिक लवण सीधे ही भट्ठी में रखे जा सकें। इस प्रकार धान को ही ऊष्ण अंशक के रूप में प्रयोग किया जाता है और उसके प्रतिरोध के कारण उत्पन्न ऊष्मा उसको पिघलाती है। धारा धान में निवेशित दो एलेक्ट्रोडों द्वारा पहुँचाई जाती है। ऐलुमिनियम की इसी प्रकार की प्रतिरोध भट्ठी में प्राप्त होता है।

## इन्हें भी देखें
* विद्युत भट्ठी

श्रेणी:भट्ठी
विद्युत चाप भट्ठी

right|thumb|300px|विद्युत चाप भट्ठी का योजना-आरेख

**विद्युत चाप भट्ठी** (Electric arc furnace) में विद्युत्‌ चाप द्वारा उत्पन्न ऊष्मा का उपयोग किया जाता है। चाप दो इलेक्ट्रोडों के बीच उत्पन्न की जाती है, अथवा इलेक्ट्रोड एवं धान (charge) के बीच। 

इन भट्ठियों में प्रतिरोध भट्ठियों की अपेक्षा अधिक ऊष्मा उत्पन्न जा सकती है। ये भट्ठियाँ मुख्यतया लौहिक धातुओं, अथवा उनकी मिश्रधातुओं को पिघलाने के लिए काम में आती हैं। इनका संभरण (supply) कम वोल्टता तथा अधिक धारा का होता है। अत:, इसे सामान्य संभरण से विशेष परिणामित्र (transformer) द्वारा प्राप्त किया जाता है। इलेक्ट्रोड, सामान्यत:, कार्बन के होते हैं, परंतु बहुत सी भट्ठियों में उपयुक्त धातु के भी बने होते हैं, जो चाप उत्पन्न होने पर धीरे धीरे स्वयं भी उपयुक्त हो जाते हैं। धारा प्रवाहित होने पर चाप द्वारा, इलेक्ट्रोड के सिरे धीरे-धीरे क्षत हो जाते हैं। इस प्रकार चाप की लंबाई बढ़ जाती है और चाप बुझ भी जा सकती हैं। अत:, इन भट्ठियों में एलेक्ट्रोडों को धीरे धीरे आगे बढ़ाने की व्यवस्था भी करती है।

## इन्हें भी देखें
* विद्युत भट्ठी

## बाहरी कड़ियाँ
* Recognition of first foundry as historical site
* Home made small scale arc furnace using a welder (Caution with experiments!)
* Electric Arc Furnace module at steeluniversity.org, including a fully interactive simulation
* Process models demonstrate the EAF operation and control (MPC)
* YouTube video of a small EAF in New Zealand

श्रेणी:औद्योगिक भट्ठी
श्रेणी:इस्पात निर्माण
प्रेरण भट्ठी

right|thumb|प्रेरण क्वायल द्वारा एक पाइप को गर्म करके लाल किया गया है। प्रेरण कुण्डली स्वयं जल से ठण्डा की जा रही है। कुण्डली का चालक खोखली नली का बना है जिसमें जल भेजकर उसे ट्ण्डा किया जा रहा है।
**प्रेरण भट्ठियाँ** (Induction furnaces), प्रेरण (electromagnetic induction) के सिद्धांत पर कार्य करती है। परिणामित्र की भाँति, इसमें भी दो अंशक (coil) होते हैं, प्राथमिक और द्वितीयक। प्राथमिक में वोल्टता आरोपित होने पर द्वितीयक में वोल्टता प्रेरित हो जाती है। यदि द्वितीयक का लघु परिपथन कर दिया जाए, तो प्रतिरोध कम होने पर उसमें अत्यधिक धारा प्रवाहित हो जाती है। इसी सिद्धांत पर इस भट्ठी में भी प्राथमिक कुंडली को संभरण (supply) से संबद्ध कर दिया जाता है और द्वितीयक में जो स्वयं धान के रूप में होती है, अत्यधिक धारा प्रेरित हो जाती है, जिससे थान पिघल जाता है। 

इस भट्ठी में भी ऊष्मा सीधे धान में ही उत्पन्न होती है और इसलिए उसका अधिकतम सीधे धान में ही उत्पन्न होती है और इसलिए उसका अधिकतम उपभोग होना संभव है। परंतु इन भट्ठियों में केवल वही धातु पिघलाई जा सकती है जो चार्ज के रूप में लघुपरिपथित द्वितीयक बन सके। इन भट्ठियों में किसी वस्तु के विशिष्ट भाग को सापेक्षतया अधिक गरम कर सकना भी संभव है। इस प्रकार ये गियर (gear) को दृढ़ (harden) करने के उपयोग में तथा ऊष्मा उपचार (heat treatment) के लिए बहुत प्रयोग की जाती है। इन भट्ठियों को, सामान्यत:, उच्च आवृत्ति (high frequency) संभरण से संभरित किया जाता है, जिससे अधिक ऊष्मा उत्पन्न हो सके। 10,000 साइकिल प्रति सेकंड की आवृत्ति का प्रयोग सामान्य है, जो साधारणतया इलेक्ट्रॉनिकी युक्तियों (electronic devices) द्वारा प्राप्त की जाती है।

## इन्हें भी देखें
* विद्युत भट्ठी

## बाहरी कड़ियाँ
* '' "How Induction Furnace Are Making It Hot For The Axis" '', November 1943, Popular Science detailed article on the basics with numerous illustrations

श्रेणी:औद्योगिक भट्ठी
स्टारगेट

***स्टारगेट*** एक काल्पनिक विज्ञान पर आधारित साहसिक सैन्य धारावाहिकों व फ़िल्मों की फ़्रैंचाइज़ी है जिसे रॉनल्ड एम्रिच और डीन डेवलिन ने रचा है। इस शृंखला की पहली फ़िल्म *[[स्टारगेट (फ़िल्म)|स्टारगेट]]* 28 अक्तुबर 1994 को मेट्रो-गोल्डन-मेयर व कारोल्को द्वारा रिलीज़ की गई थी जो विश्वभर में $200 मिलियन कमाकर एक हिट फ़िल्म साबित हुई। तिन साल बाद ब्रैड राइट और जॉनाथन ग्लासनर ने टेलिविज़न धारावाहिक *[[स्टारगेट SG-1]]* की शुरुआत की जो फ़िल्म की कहानी आगे बढाता है।

## मिडिया रिलीज़

## सन्दर्भ

## बाहरी कड़ियाँ
* सायफ़ाय चानल ''स्टारगेट'' वेबसाइट
* एमजिएम ''स्टारगेट'' फ़िल्म
* अधिकृत स्टारगेट वेबसाइट mgm.com पर
* ''स्टारगेट टाकिंग बुक्स'' अधिकृत साइट

श्रेणी:टेलिविज़न धारावाहिक
श्रेणी:अंग्रेज़ी भाषा के टीवी कार्यक्रम
डकैती

[thumb|220px|सुल्ताना डाकू नामक [नौटंकी|नौटन्की का एक दृश्य - सुल्ताना अपनी माशूका नीलकँवल के साथ]]
[thumb|220px|[ब्राज़ील की सरकार की तरफ़ से एक डाकू को ज़िन्दा या मुर्दा पकड़वाने के इनाम का इश्तेहार]]
thumb|220px|इतालवी चित्रकार साल्वातोर रोसा एक डाकुओं के अड्डे पर उनका चित्र बनाते हुए
**डकैती** हिंसा या हिंसा की धमकी से ग़ैर-क़ानूनी ढंग से किसी अन्य व्यक्ति का धन, माल, जान, पशुधन या अन्य वस्तु छीन लेने को कहते हैं। डकैती करने वाले व्यक्तियों को **डाकू** या **दस्यु** कहा जाता है। डाकू अक्सर गिरोहों का भाग होते हैं और ऐसे क्षेत्रों में अड्डे बनाते हैं जहाँ पुलिस और अन्य क़ानून के रखवालों का पहुँचना कठिन राहज़नी एक विशेष प्रकार की डकैती होती है जिसमें यात्रा कर रहे लोगों पर आक्रमण कर के उनसे चोरी की जाती है या स्वयं उन पर बलात्कार या हत्या जैसा अपराध किया जाता है।

## बाग़ी
कुछ डाकू अपने जीवन के आरम्भ में शरीफ़ लोग हुआ करते थे जिनकी किसी शक्तिशाली व्यक्ति या सरकार से लड़ाई हो गई हो और उन्हें जान बचने के लिए भागना पड़ता था। सरकार और पुलिस उनका शिकार कर रही होती थी इसलिए वे अपने बचाव के लिए हथियार उठा लेते थे और जीने के लिए खाने-पैसे की वजह से अपराध का रास्ता लेते थे। ऐसे विद्रोही डाकुओं को पुराने काल में अक्सर 'बाग़ी' बुलाया जाता था।

## अन्य भाषाओँ में
'डाकू' को अंग्रेज़ी में 'बैन्डिट' (bandit) या 'ब्रिगन्ड' (brigand) कहते हैं। 'राहज़नो' को अंग्रेज़ी में 'हाइवेमॅन' (highwaymen) कहा जाता था लेकिन अंग्रेज़ीभाषी देशों में क़ानून व्यवस्था अच्छी होने से यह १५० वर्षों से देखे नहीं गए हैं। अमेरिका में डाकुओं को 'आउटलॉ' (outlaw) कहा जाता था। मेक्सिको में स्पेनी भाषा का 'देस्पेरादो' (desperado) शब्द इस्तेमाल होता था। बाग़ी डाकुओं को अमेरिका में 'रॅबॅल आउटलॉ' (rebel outlaw) कहा जाता था।

## प्रसिद्ध डाकू
भारतीय संस्कृति में अतीत के कुछ जाने-माने डाकू आज भी याद किये जाते हैं, जैसे कि बिजनौर का सुल्ताना डाकू, जिसपर एक मशहूर नौटन्की आधारित है। आधुनिक काल में फूलन देवी एक महिला डाकू थी जो आगे चलकर भारत की सांसद भी बनी।

अन्य देशों में भी प्रसिद्ध डाकू हुए हैं। मसलन अमेरिका में जॅस्सी जेम्ज़ (Jesse James) और बिली द किड (Billy the Kid) मशहूर हैं। मध्यकालीन इंग्लैंड में रॉबिन हुड एक मशहूर बाग़ी डाकू (रॅबॅल आउटलॉ) था। इटली में प्रसिद्ध था Carmine Crocco

## इन्हें भी देखें
* फूलन देवी
* राहज़नी
* समुद्री डकैती

## सन्दर्भ


श्रेणी:डाकू
श्रेणी:अपराध
राहज़नी

[thumb|300px|[इटली में घटती हुई राहज़नी का सन् १८६६ में बना एक चित्र]]
**राहज़नी** एक प्रकार की डकैती होती है जिसमें यात्रा कर रहे लोगों पर हमला कर के उनसे चोरी की जाती है या स्वयं उनपर बलात्कार या क़त्ल जैसा अपराध किया जाता है।

## अन्य भाषाओँ में
'राहज़नी को अंग्रेज़ी में 'हाईवे रबरी' (highway robbery) और 'राहज़नो' को 'हाइवेमॅन' (highwaymen) कहा जाता था लेकिन अंग्रेज़ीभाषी देशों में क़ानून व्यवस्था अच्छी होने से यह १५० वर्षों से देखे नहीं गए हैं। किसी भी प्रकार के 'डाकू' को अंग्रेज़ी में 'बैन्डिट' (bandit) या 'ब्रिगन्ड' (brigand) भी कहते हैं।

## इन्हें भी देखें
* डकैती

## सन्दर्भ


श्रेणी:डाकू
श्रेणी:अपराध
समुद्री डकैती

thumb|220px|सन् १७१८ में ब्लैकबियर्ड (अर्थ: काली दाढ़ी) नामक समुद्री डाकू पर धावे और गिरफ़्तारी का दृश्य
thumb|220px|पुराने ज़माने में समुद्री डाकू अपनी नौकाओं से अक्सर इस 'जॉली रॉजर' नामक ध्वज को फहराया करते थे
**समुद्री डकैती** समुद्र पर यात्रा कर रही नौका और उसके मुसाफ़िरों पर हुई डकैती या हिंसात्मक चोरी को कहा जाता है। समुद्री डकैती करने वाले अपराधियों को **समुद्री डाकू** या **जल दस्यु** कहा जाता है। ऐसे अपराध की रोकथाम करना अक्सर मुश्किल होता है क्योंकि समुद्र का क्षेत्रफल विशाल है (पूरे भूमि के क्षेत्रफाल से तीन गुना) और ऐसे समुद्री डाकू अक्सर अंतर्राष्ट्रीय सीमाओं के पार काम करते हैं, यानि किसी एक देश की पुलिस या सेना उन्हें रोक नहीं पाती। मसलन पूर्वी अफ़्रीका के सोमालिया देश के अड्डों से आने वाले समुद्री डाकुओं ने भारत के तट के पास से समुद्री जहाज़ों का अपहरण किया है।

## अन्य भाषाओं में
'समुद्री डाके' को अंग्रेज़ी में 'पाइरसी' (piracy) और 'समुद्री डाकुओं' को 'पाइरेट' (pirate) कहते हैं। 'समुद्री डाकुओं' को फ़ारसी में 'दुज़्द दरियाई' () यानि 'दरियाई चोर' या 'समुद्री चोर' कहते हैं। यूनानी भाषा में इन्हें 'पेइरातेस' (πειρατής) कहते हैं।

## भारत के जल दस्यु
भारत में बहुत से दस्यु थे। सबसे बड़ा दस्यु दल उत्तर भारत में झेलम नदी के दस्युओं का था। कई राजा अपने शत्रु राजाओं के जहाज़ों को लूटने के लिए उन्हें धन देते थे। झेलम नदी के तट पर सथित एक इलाके में दस्यु रहते थे। उस इलाके को दस्युलोक कहते थे। दस्युओं में स्त्री-पुरुष का कोई भेदभाव नहीं हुआ करता था और सभी को समान शिक्षा व अस्त्र-शस्त्र का अभ्यास दिया जाता था। दस्यु जल में २० मिनट तक साँस रोककर बड़ी तेज़ी से तैरा करते थे। एक दस्यु राजा अरुनायक व रानी महानंदनी की पुत्री लाची का विवाह राजा पोरस के साथ हुआ था।

## इन्हें भी देखें
* डकैती

## सन्दर्भ


श्रेणी:डाकू
श्रेणी:अपराध
श्रेणी:समुद्री डाकू
श्रेणी:समुद्री डकैती
माफ़िया राज

thumb|260px|भारत में एक कोयले की खान - आरोप लगा है कि बहुत सी ऐसी खानों पर कोयले की माफ़िया का राज है
**माफ़िया राज** भारतीय उपमहाद्वीप के देशों में ऐसी राजनैतिक और आर्थिक स्थिति को कहते हैं जिसमें किसी क्षेत्र की सरकारी या राष्ट्रीय संपत्ति पर नेताओं, उद्योगपतियों, सरकारी अफ़सरों, पुलिस कर्मचारियों या अन्य लोगों का एक ग़ैर-क़ानूनी गुट नियंत्रण पा लेता है और फ़िर उसे निजी फ़ायदे के लिए लूटता है। भारत में यह कोयले, भूमि, लकड़ी, सरकारी निर्माण योजनाओं और बहुत से अन्य क्षेत्रों में देखा गया है। इसका एक प्रसिद्ध उदाहरण बिहार और झारखंड राज्यों का चारा घोटाला था।

## इन्हें भी देखें
* भ्रष्टाचार
* चारा घोटाला
* राजनीति का अपराधीकरण

## सन्दर्भ


श्रेणी:अपराध
श्रेणी:भ्रष्टाचार
सोमेश्वर प्रथम

**सोमेश्वर प्रथम** (आहवमल्ल) प्रसिद्ध |चालुक्यराज जयसिंह द्वितीय जगदेकमल्ल का पुत्र जो 1042 ई. में सिंहासन पर बैठा। 

पिता का समृद्ध राज्य प्राप्त कर उसने दिग्विजय करने का निश्चय किया। चोल और परमार दोनों उसके शत्रु थे। पहले वह परमारों की ओर बढ़ा। राजा भोज धारा और मांडू छोड़ उज्जैन भागा और सोमेश्वर दोनों नगरों को लूटता उज्जैन जा चढ़ा। उज्जैन की भी वही गति हुई, यद्यपि भोज सेना तैयार कर फिर लौटा और उसने खोए हुए प्रांत लौटा लिए। कुछ दिनों बाद जब अह्निलवाड के भीम और कलचुरी लक्ष्मीकर्ण से संघर्ष के बीच भोज मर गया तब उसके उत्तराधिकारी जयसिंह ने सोमेश्वर से सहायता मांगी। सोमेश्वर ने उसे मालवा की गद्दी पर बैठा दिया और स्वयं चोलों से जा भिड़ा। 1052 ई. में कृष्णा और पंचगंगा के संगम पर कोप्पम के प्रसिद्ध युद्ध में चोलों को परास्त किया। बिल्हण के 'विक्रमांकदेवचरित' के अनुसार तो सोमेश्वर एक बार चोल शक्ति के केंद्र रांची तक जा पहुँचा। सोमेश्वर ने दक्षिण और निकट के राजकुलों से सफल लोहा लेकर अब अपना रूख उत्तर की ओर किया। मध्यभारत में चंदेलों और कछवाहों को रौदता वह गंगा जमुना के द्वाब की ओर बढ़ा और कन्नौजराज ने डरकर कंदराओं में शरण ली। उसकी शक्ति इस प्रकार बढ़ती देख लक्ष्मीकर्ण कलचुरी ने उसकी राह रोकी, पर उसे हारकर मैदान छोड़ना पड़ा। इसी बीच सोमेश्वर के बेटे विक्रमादित्य ने मिथिला, मगध, अंग, बंग और गौड़ को रौंद डाला। तब कहीं कामरूप (आसाम) पहुँचने पर वहाँ के राजा रत्नपाल ने चालुक्यों की बाग रोकी और सोमेश्वर कोशल की राह घर लौटा। हैदराबाद में कल्याणी नाम का नगर उसी का बसाया हुआ प्राचीन कल्याण है जिसे उसने अपनी राजधानी बनाया था। 1068 ई. में बीमार पड़ने पर जब सोमेश्वर ने अपने बचने की आशा न देखी तब वह तुंगभद्रा में स्वेच्छा से डूबकर मर गया।

श्रेणी:चालुक्य वंश
श्रेणी:राजा भोज
इंस्ट्रुमेंट ऑव गवर्नमेंट

**इंस्ट्रुमेंट ऑव गवर्नमेंट** (Instrument of government) (1653) इंग्लैंड के उस संविधान का नाम जिसको राजतंत्र की समाप्ति के चार वर्ष बाद कुछ प्रमुख सैनिक अधिकारियों ने प्रस्तुत किया था। यह इंग्लैंड का प्रथम और एकमात्र लिखित संविधान है। 

इस संविधान में विधिनिर्माण और प्रशासन के लिए दो पृथक्‌ परिषदों-पार्लियामेंट और कौंसिल-तथा प्रमुख अधिकारी लार्ड प्रोटेक्टर और पार्लामेंट विधिनिर्माण के सर्वोच्च अधिकारी थे। प्रशासन का प्रमुख अधिकारी लार्ड प्रोटेक्टर था। प्रशासनकार्य में उसकी सहायता के लिए 13 से लेकर 21 सदस्यों तक की कौंसिल की व्यवस्था संविधान में थी। लार्ड प्रोटेक्टर और पहली कौंसिल के सदस्यों का नामोल्लेख भी संविधान में था। इंग्लैंड और आयरलैंड तीनों देशों के लिए वेस्टमिनिस्टर (लंदन) में 460 सदस्यों की एक सदनात्मक पार्लियामेंट की व्यवस्था थी। पार्लियामेंट का कार्यकाल, सदस्यों और निर्वाचकों की योग्यता, सेना का व्यय, आय के साधन, धर्मव्यवस्था, लार्ड प्रोटेक्टर के अधिकार, राज्य के मौलिक सिद्धांत आदि का भी उल्लेख था। आरंभ से ही इस संविधान का विरोध हुआ और पाँच वर्ष में ही इसका जीवन समाप्त हो गया। 

## पठनीय
* Instrument of Government
* Instrument of Government
* Modern History Sourcebook: Commonwealth Instrument of Government, 1653

श्रेणी:अंग्रेजी विधि
श्रेणी:इंग्लैंड का इतिहास
श्रेणी:इंगलैण्ड का गृहयुद्ध
ह्युन्दाई इऑन

**ह्युन्दाई इऑन** () ह्युन्दाई मोटर्स द्वारा निर्मित पारिवारिक कार है जिसे 14 अक्तुबर 2011 को अनावरित किया गया था। यह ह्युन्दाई की पहली कार है जिसे विषेश भारतीय कार बाज़ार को ध्यान में रख कर बनाया गया है। इसकी स्पर्धा शेवर्ले स्पार्क व मारुती सुज़ुकी आल्टो के साथ है जो इसी सेगमेंट की गाडियां है।

## विषेशताऐं
इऑन में 814cc व 998cc तिन सिलेंडर वाले दो इंजन प्रकार मौजुद है जो 5500 के आरपिएम पर 56PS की उर्जा के साथ 76.5Nm का टॉर्क उत्पन्न करता है।

## सन्दर्भ

श्रेणी:हैचबैक
श्रेणी:ह्युंदई कार
डी॰ सी॰ अवंती

**डी॰ सी॰ अवन्ती** () एक आगामी भारतीय स्पोर्ट्स कार है। यह भारत में निर्मित पहली पूर्ण स्वदेशी स्पोर्ट्स कार है जिसे ऑटो एक्सपो 2012 में पहली बार अमिताभ बच्चन द्वारा अनावरित किया गया था। इसे भारत के जाने माने डिज़ाइनर दिलिप छाबड़िया के डी॰ सी॰ डिज़ाइन ने बनाया है। इसका नाम टिन टिन कॉमिक्स की पात्र स्टडबेकर अवन्ती के नाम पर रखा गया है। इटालियन भाषा में इसका अर्थ है "आगे बढना"। इसका उद्देश्य भारत में ऐसी स्पोर्ट्स कारों का निर्माण करना है जिन्हें जनता वाजिब दामों पर खरिद सके।
यह अब भारत की सडको पर २०१५ मे उतारी गयी।

## विशेषताऐं
अवन्ती का इंजन फ़ोर्ड द्वारा निर्मित आधुनिक इकोबूस्ट तंत्रज्ञान से बना है। यह 2.0 लिटर क्षमता का DOHC चार सिलेंडर वाला इंजन है जिसमें डाइरेक्ट इंजेक्शन, हर सिलेंडर पर चार वॉल्व के साथ वेरिएबल वॉल्व टाइमिंग (VVT) व टर्बो चार्जिंग मौजूद है। इसका पावर आउटपुट 261bhp है और यह 366Nm का टॉर्क उत्पन्न करता है। आगे चलकर इसमें हॉन्डा का V6 इंजन भी उपलब्ध कराया जाएगा जो 394bhp का पावर आउटपुट प्रदान करता है। इंजन युरो-V प्रदूषण मापदंडों पर खरा उतरता है और थोडे बदलाव के बाद युरो-VI के काबिल बनाया जा सकता है।

इसमें छः गियर वाला मानवीय गेयरबॉक्स है और टेक्नॉलॉजी के शौकीन लोगों के लिए 6 स्पीड ड्युअल क्लच गेयरबॉक्स भी दिया गया है। यह शून्य से 100 किलोमिटर/घंटे की रफ़्तार सात सेकेण्ड मे छू सकती है जिसका श्रेय इसके हलके वज़न (1560kg) को जाता है। इसकी उच्चतम गति सीमा 250 किलोमिटर/घंटे तक है। इसके साथ ही कार में एबीएस (ABS) व एयरबैग्स पहले से ही दिए गए है।

## अनावारण
भारत की पहली स्पोर्ट्स कार **अवन्ती** का अनावारण २४ सितम्बर २०१५ को किया गया। इसकी कीमत 35.93 लाख (पुणे में शोरूम कीमत) है।

## सन्दर्भ

श्रेणी:मोटर गाड़ी
श्रेणी:लक्शरी कार
श्रेणी:स्पोर्ट्स कार
श्रेणी:भारतीय वाहन
लहरतख़्ता

thumb|230px|समुद्र के किनारे पड़े कुछ लहरतख़्ते
thumb|230px|एक छोटा तख़्ता
thumb|230px|एक लम्बा तख़्ता (यह सन् १९२० में ली गई प्रसिद्ध लहरबाज़ ड्यूक काहानामोकू की तस्वीर है)
**लहरतख़्ता** या **सर्फ़बोर्ड** (अंग्रेज़ी: surfboard) उस फट्टे को कहते हैं जिसका प्रयोग लहरबाज़ी (सर्फ़िन्ग) के खेल में समुद्र की लहरों पर सवारी करने के लिए किया जाता है। लहरतख़्ते हलके होते हैं ताकि लहरबाज़ उन्हें आसानी से उठा सकें और अगर सवारी करते हुए वे गिर जाएँ तो तख़्ते की ठोकर से अधिक चोट न लगे। इस हल्केपन के बावजूद वे मज़बूत भी होते हैं ताकि सवार हुए लहरबाज़ का भार उठा सकें।

## इतिहास
लहरबाज़ी का आविष्कार हवाई में हुआ था, लेकिन वहाँ के आदिवासी कोआ जैसे स्थानीय पेड़ों की लकड़ी से लहरतख़्ते बनाते थे। हवाईयाई भाषा में इन तख़्तों को पापा हेए नालू (papa he‘e nalu) बुलाया जाया था। यह १५ फ़ुट से भी अधिक लम्बे और बहुत ही भारी होते थे। जब से लहरबाज़ी दुनिया भर में लोकप्रीय हुई है लहरतख़्तों में बहुत सुधार हुआ है। अब इनका अंदरूनी भाग पॉलीयुरीथेन या पॉलीस्टाइरीन का बना होता है जो एक प्रकार का बहुत ही हल्का प्लास्टिक है। इसके ऊपर फ़ाइबरग्लास, कपड़े और पॉलीऍस्टर की परतें होती हैं जिन्हें ईपोक्सी घने (रॅज़िन) की गोंद से जोड़ा होता है। ईपोक्सी एक दफ़ा सूख जाए तो बहुत ही सख़्त होता है और पानी के लिए बिलकुल बंद हो जाता है। ऐसे फट्टे अत्यंत हलके, सख़्त और मज़बूत होते हैं। सवारी करते हुए लहरबाज़ों को अधिक नियंत्रण देने के लिए आधुनिक लहरतख़्तों के नीचे फ़िन (पत्ते) भी लगे होते हैं।

## लहरतख़्तों के प्रकार
लहरतख़्ते दो मुख्य क़िस्मों के होते हैं:
* **छोटे तख़्ते** (shortboard, शॉर्टबोर्ड) - यह ५ से ७ फ़ुट लम्बे और आगे से थोड़े अधिक नोकीले होते हैं। लहरबाज़ी करते हुए इनकी रफ़्तार कम होती है और लहरबाज़ का नियंत्रण अधिक होता है। कम सतह होने की वजह से यह लहरों को भी अधिक मुश्किल से पकड़ते हैं जिस कारणवश इनके साथ अधिक शक्तिशाली लहरों पर ही अच्छी सवारी मिलती है। इनका प्रयोग अधिकतर वही लोग करते हैं जो लहरबाज़ी में माहिर हों।
* **लम्बे तख़्ते** (longboard, लॉन्गबोर्ड) - यह ९ से १४ फ़ुट लम्बे होते हैं और इनका इस्तेमाल नौसिखिये और माहिर लहरबाज़ दोनों करते हैं। यह आगे से ज़्यादा गोल होते हैं और इनके नीचे एक फ़िन होता है। इनके साथ छोटी लहरों पर भी सवारी की जा सकती है क्योंकि अधिक सतह होने से यह लहरों को आसानी से पकड़ लेते हैं।

## इन्हें भी देखें
* लहरबाज़ी
* फ़िन

## सन्दर्भ


श्रेणी:समुद्री खेल
श्रेणी:खेल के उपकरण
कोणधारी कोण

[thumb|230px|[चीड़ की एक मादा कोण या शंकु]]
**कोण** या **शंकु** (अंग्रेज़ी: cone, कोन) कुछ ठन्डे इलाक़े के वृक्षों पर उगने वाले फल-नुमा अंग होते हैं (लेकिन यह वास्तव में फल नहीं होते)। जिन वृक्षों पर यह उगते हैं उन्हें कोणधारी (conifer, कोनिफ़र) कहा जाता है। इन शंकुओं में पेड़ों के जनन के लिए आवश्यक भाग होते हैं। मादा शंकु अकार में बड़े होते हैं और उनमें बीज बनते हैं जबकि नर शंकु अकार में बहुत छोटे होते हैं और उनमें पराग बनता है। चीड़ के दरख़्तों के नीचे जो कोण पड़े हुए नज़र आते हैं वह वास्तव में बड़े अकार वाले मादा शंकु होते हैं। एक वृक्ष के नर कोणों में बना पराग हवा के प्रवाह से दुसरे वृक्ष की मादा कोणों तक पहुँचता है और फिर उन मादा कोणों में पेड़ के बीज उत्पन्न होते हैं।

## चित्रदीर्घा

Image:Frozen pinecone.JPG|A pine cone covered in ice after an ice storm.
Image:Pine_cones,_immature_male.jpg|Male cones of a pine
Image:Cedar of Lebanon cone.JPG|A classic example of a Lebanese Cedar cone.
Image:Pine_cones,_immature_female.jpg|Immature female pine cone
Image:Japanese Larch pollen cone, Cardiff, Wales.jpg|Pollen cone of a Japanese Larch
Image:Pineapple gall.JPG|Pineapple gall on Sitka Spruce caused by Adelges abietis.
Image:pine_cones,_male_and_female.jpg|Dozens of male cones (orange and flower-like) occur in a cluster; the female cone is still immature (olive green). Lodgepole Pine.
Image:Sunontree.JPG|Blue spruce with cones
Image:loblolly_pine_strobili.jpg| Young female cones of loblolly pine receptive for pollination.
File:Loblolly male flowers.jpg| Loblolly pine male cones ready to cast pollen.
Image:shortleaf_cone.jpg| Cross section of maturing shortleaf pine cone showing seeds (arrows).
Image:ages_of_pine_cones.jpg| Loblolly pine branch with cones of different ages; 2-yr old cones will disperse seeds during fall and winter.

Image:Sapporo_Picea_Abies_Pinecone_1.jpg|Cluster of Norway Spruce cones on Hokkaidō.
Image:Thuja occidentalis Cones Lying in Leaf Litter.jpg|Arborvitae cone.
Image:Pine Cones Jam.jpg|Pine cones jam (Ukraine).
Image:Pinus canariensis (male) in Presa de las Niñas 02.jpg|Pinus canariensis male cone in Gran Canaria.


## इन्हें भी देखें
* कोणधारी
* पराग
* चीड़

## सन्दर्भ


श्रेणी:वृक्ष
श्रेणी:कोणधारी
कोणधारी

**कोणधारी** या **शंकुधारी** (अंग्रेज़ी: coniferous, कॉनिफ़ॅरस) वृक्षों की एक प्रजाति है। यह ठन्डे या कम गरम क्षेत्रों में पनपते हैं और इनपर कोण या शंकु उगते हैं। इन पेड़ों का जनन इन्ही कोणों के माध्यम से होता है। ऐसे पेड़ों के पत्ते भी प्रायः चपटे होने की अपेक्षा लम्बी तीलियों जैसे होते हैं। वैज्ञानिक रूप से इन पेड़ों को 'पाइनोफ़ाइटा' (Pinophyta), 'कॉनिफ़ॅरोफ़ाइटा' (Coniferophyta) या कॉनिफ़ॅरे (Coniferae) कहा जाता है। चीड़ (पाइन), तालिसपत्र (यू), प्रसरल (स्प्रूस), सनोबर (फ़र) और देवदार (सीडर) के पेड़ इसी कोणधारियों की श्रेणी में आते हैं।

## कुछ कोणधारी सम्बन्धी चित्र

Araucaria Leaves.JPG|कुक चीड़ (Cook Pine) के पत्ते
Taxus baccata MHNT.jpg|तालिसपत्र के बीजों के इर्द-गिर्द चिड़ियों को आकर्षित करने के लिए एक लाल-सुर्ख़ भाग होता है
Picea Pungens Young Cones.jpg|प्रसरल की एक कोण


## इन्हें भी देखें
* कोणधारी कोण
* सीडर
* चीड़
* प्रसरल

## सन्दर्भ


श्रेणी:वृक्ष
श्रेणी:कोणधारी
पॉलिस्ता मार्ग

thumb|250px|पॉलिस्ता मार्ग।
**पॉलिस्ता मार्ग** () ब्राज़ील के साओ पाउलो शहर के सबसे महत्वपूर्ण मार्गों में से एक और एक प्रमुख वित्तीय केंद्र है।

श्रेणी:साओ पाउलो
अर्क

thumb|230px|एक मंडराता पक्षी मेपल वृक्ष का मीठा अर्क पीते हुए
**अर्क**, **निर्यास** या **जीवनरस** (अंग्रेज़ी: sap, सैप) वृक्षों की दारु (ज़ाइलेम) और वल्कल (फ़्लोएम) नामक नसों में चलने वाले तरल (फ़्लुइड) को कहते हैं जो पेड़ के हर भाग में आहार, पानी, हारमोन और जीवन के लिए आवश्यक अन्य रसायन पहुँचाता है। अर्क का इस्तेमाल बहुत से अन्य जीव भी करते हैं। बहुत से कीड़े पेड़ों की शाखाएँ छेदकर इसे पीते हैं। ठंडे इलाक़ों में भूर्ज की टहनियाँ छेदकर उसका मीठा अर्क एकत्र किया जाता है जिसका प्रयोग खाने-पीने में और शराब बनाने के लिए किया जाता है। दक्षिण भारत में ताड़ (एक प्रकार का खजूर) के पेड़ के ताने से निकले अर्क की 'ताड़ी' (toddy) नामक शराब बनती है। कनाडा में मेपल के वृक्ष के अत्यंत मीठे अर्क को एकत्रिक करके उसका एक शहद-जैसी चाशनी बनती है।

## इन्हें भी देखें
* सम्ख़

## सन्दर्भ


श्रेणी:वृक्ष
तन्तु काँच

thumb|230px|एक हवाई अड्डे पर फ़ाइबरग्लास की बनी टंकियाँ
**तन्तु कांच** (फाइबरग्लास / fiberglass) एक तन्तु-जड़ित प्लास्टिक है। इनमें प्रयुक्त तन्तु (रेशे) काँच के होते हैं। इन रेशों के कारण यह प्लास्टिक हलके होने के साथ-साथ बहुत मजबूत भी होता है। इसका प्रयोग पानी की टंकियाँ, गाड़ियों और नावों की संरचना, नहाने के टब-बाल्टियाँ, घरों की छतें और बहुत सी अन्य जगहों पर होता है।

## इन्हें भी देखें
* ऊष्मा रोधन (हीट इन्सुलेशन)
* प्लास्टिक

## सन्दर्भ


श्रेणी:निर्माण सामग्री
श्रेणी:प्लास्टिक
सेटर

**सेटर** (, , )युनानी देवता पैन और डॉयनॉसियस के सहकर्मी माने जाते हैं जो पहाडों व जंगलों में रहते है। ये इंसान व बकरी/भेड का मिला जुला अवतार है।

## सदर्भ

श्रेणी:दंत कथा वाले जीव
हॉलीवुड साइन

**हॉलीवुड साइन** एक थल चिह्न और अमेरिकी सांस्कृतिक प्रतीक है जो कैलिफोर्निया राज्य के लॉस एंजिल्स शहर के सैंटा मोनिका पहाड़ों के हॉलीवुड हिल्स क्षेत्र में स्थित है। साइन 45 फुट लंबे (14 मीटर) सफेद अक्षरों से क्षेत्र का नाम अंग्रेज़ी भाषा में (Hollywood) विन्यास करता है और पूरे शब्द की कुल चौड़ाई 350 फुट (110 मीटर) है। मूलतः इसका निर्माण 1923 में एक विज्ञापन के रूप में किया गया था, लेकिन छोड़ दिये जाने के बाद से इसकी अमेरिकी लोकप्रिय संस्कृति में पहचान बढ़ती चली गई।

## सन्दर्भ

## बाहरी कड़ियाँ

* Hollywood Sign

श्रेणी:लॉस एंजिल्स के स्मारक
नानपारा

**[[नानपारा]]** (Nanpara) भारत के उत्तर प्रदेश राज्य के बहराइच ज़िले में स्थित एक नगर है। यह इसी नाम की तहसील का मुख्यालय भी है।

## जनसांख्यिकी
वर्ष 2001 की जनगणना के अनुसार नानपारा की आबादी 92,771 थी। पुरुषों का अनुपात 53% व महिलाएं 47%।

## इन्हें भी देखें
* बहराइच ज़िला

## सन्दर्भ

श्रेणी:बहराइच ज़िला
श्रेणी:उत्तर प्रदेश के नगर
श्रेणी:बहराइच ज़िले के नगर
सरल (वृक्ष)

**प्रसरल** या सिर्फ़ **सरल** (अंग्रेज़ी: spruce, स्प्रूस) एक कोणधारी वृक्षों का जीववैनिक वंश है जो पृथ्वी के उत्तरी गोलार्ध (हॅमिस्फ़ीयर) के ठन्डे इलाक़ों में मिलता है। इस वंश को **पाइसीया** (Picea) भी कहा जाता है। यह २० से ६० मीटर (६५ से २०० फ़ुट) तक के ऊँचे पेड़ होते हैं और अपने कोण जैसे आकार और सर्पिल (स्पाइरल) तरह से सुसज्जित तीली जैसे पत्तों से आसानी से पहचाने जाते हैं। भारतीय उपमहाद्वीप में यह हिमालय के क्षेत्र में पाए जाते हैं। प्रसरल एक लम्बी आयु जीने वाला दरख़्त है और उत्तरी यूरोप के स्कैंडिनेविया इलाक़े के पश्चिमी स्वीडन क्षेत्र में एक 'ओल्ड त्यिक्को' (Old Tjikko) नामक सरलवृक्ष मिला है जिसकी उम्र ९,५५० वर्ष बताई गई है (हालांकि इसपर कुछ विवाद है)।

## इन्हें भी देखें
* कोणधारी

## सन्दर्भ


श्रेणी:पायनेसीए
श्रेणी:कोणधारी
*
सनोबर

**सनोबर** (अंग्रेज़ी: fir, फ़र) एक सदाबहार कोणधारी वृक्ष है जो दुनिया के उत्तरी गोलार्ध (हॅमिस्फ़ीयर) के पहाड़ी क्षेत्रों में मिलता है। इसकी ४५-५५ जातियाँ हैं और यह पायनेसीए नामक जीवैज्ञानिक कुल का सदस्य है। सनोबर १० से ८० मीटर (३० से २६० फ़ुट) तक के ऊँचे पेड़ होते हैं। इनके तीली जैसे पत्ते टहनी से जुड़ने वाली जगह पर एक मोटा गोला सा बनाते हैं जिस से आसानी से पहचाने जाते हैं। वनस्पति-विज्ञान की दृष्टि से इनका देवदार (सीडर) के वृक्ष के साथ गहरा सम्बन्ध है। भारतीय उपमहाद्वीप में यह हिमालय के क्षेत्र में मिलते हैं।

## फ़ारसी नाम से अंतर
ध्यान दीजिये कि 'सनोबर' फ़ारसी में प्रसरल (स्प्रूस) के पेड़ को कहते हैं जबकि हिन्दी में ऐसा नहीं है।

## प्रयोग
सनोबर की लकड़ी हलकी और नरम होने के कारण निर्माण के लिये इस्तेमाल कम होती है। इसकी बजाय इसे गूदकर इससे प्लायवुड आदि के फट्टे बनाए जाते हैं। पेड़ काटे जाने के बाद इस लकड़ी पर कीड़े आसानी से आक्रमण करके इसे छेद देते है और यह नमी का शिकार होकर ढह भी सकती है, इसलिए इसे घर से बाहर प्रयोग नहीं किया जा सकता, हालांकि घर के अंदर रखने वाली चीज़ें इसकी बन सकती हैं। सनोबर का प्रयोग काग़ज़ बनाने के लिये भी बहुत होता है।

## भारतीय उपमहाद्वीप में सांस्कृतिक महत्व
सनोबर के वृक्ष हिमपात के मौसम में भी हरे-भरे रहते हैं जबकि भारतीय उपमहाद्वीप के पहाड़ी क्षेत्रों में कई अन्य पेड़ पतझड़ के मौसम में अपने पत्ते खो देते हैं। इनके सर्दियों में भी स्थाई सौन्दर्य का कई रचनाओं में वर्णन मिलता है, मसलन हरिवंशराय बच्चन ने इनका बखान करते हुए लिखा:
:*पेड़ सनोबर के लगते हैं कुहरे में भी हरियाले,*
:*हिम की परतों के नीचे हैं बहते चमकीले नाले।*

अपने पतले और ऊँचे आकार के लिये भी यह वृक्ष आकर्षक माना जाता है और आधुनिक काल में भारतीय उपमहाद्वीप में 'सनोबर' एक लड़कियों का नाम है। पहले ज़माने में यह पुरुषों का नाम भी हुआ करता था, मसलन 'गुल-सनोबर' की कथा में गुल लड़की का नाम था और सनोबर लड़के का - १९५३ में इस नाम की बनी हिन्दी फ़िल्म में शम्मी कपूर ने सनोबर का पात्र अदा किया था।

## इन्हें भी देखें
* कोणधारी

## सन्दर्भ


*
श्रेणी:पायनेसीए
श्रेणी:कोणधारी
रोबॉटिक्स के नियम

**रोबॉटिक्स के नियम** वें मापदंड, सिद्धांत व कानून हैं जिनके तहत एक रोबोट का बर्ताव व कार्य करने का ढंग निर्धारित किया जाता है। इस तरह के रोबोट अब तक बनाए नहीं गए है परन्तु इन्हे काल्पनिक विज्ञान, फ़िल्मों और कृत्रिम बुद्धिमत्ता के क्षेत्र में संशोधन के लिए उपयोग किया जाता है।

अब तक के सबसे उत्तम नियम आईज़ैक असिमोव ने 1940 में लिखे थे परन्तु कईं अन्य संशोधकों ने भी नए नियम बनाए है।

## आईज़ैक असिमोव के "रोबॉटिक्स के तीन नियम"
आईज़ैक असिमोव ने "रोबॉटिक्स के तीन नियम" अपनी लघु कहानी "रनअराउंड" में 1942 में बताए थे।
# एक रोबोट किसी भी प्रकार से मनुष्य को हानि नहीं पहुंचा सकता, या किसी भी हरकत के द्वारा मनुष्यों को हानि नहीं पहुंचने दे सकता।
# एक रोबोट को मनुष्यों द्वारा दिए गए सभी आदेश मानने होंगे बशर्ते वें पहले नियम को नहीं तोडते।
# एक रोबोट को अपना अस्तित्व बचाए रखना है जब तक कि पहले दो नियम ना टूटें।

अब तक इन नियमों का उपयोग केवल काल्पनिक कहानियों में ही किया गया है।

## EPRSC / AHRC के रोबॉटिक्स के सिद्धांत
2011 में अभियांत्रिकी और भौतिक विज्ञान संशोधन बैठक (Engineering and Physical Sciences Research Council (EPRSC)) और कला व मानवता बैठक (Arts and Humanities Research Council (AHRC)) ने मिलकर पांच आवश्यक सिद्धांत बनाएं है जो रोबोट के डिज़ाइनर, रचयिता और उपयोगकर्ताओं के लिए सात "उच्च दर्जे के सन्देशों" के साथ बताएं गए है।:
# किसी मनुष्य को हानि या मारने के एक मात्र उद्देष्य से कोई भी रोबोट न बनाया जाए।
# मनुष्य, ना की रोबोट किसी भी चीज़ के लिए ज़िम्मेदार है क्योंकि रोबोट मनुष्यों के लक्ष्य को पाने के लिए ही बनाए जाते है।
# रोबोट इस तरह बनाएं जायें जिससे उनकी सुरक्षितता बनी रहे।
# रोबोट केवल वस्तु है। उन्हे इस तरह ना बनाया जाए की वे किसी की संवेदनाओं को ठेस पहुंचाए। इसलिए वे इस तरह बनाए जाएं की इंसानों और रोबोट में फर्क किया जा सके।
# किसी भी वक्त यह पता किया जा सके की उस रोबोट का रचयिता या मालिक कौन है।

सन्देश जिन्हे बताया गया है: 
# हमें लगता है की रोबोट समाज को बेहतर बनाने में मददगार साबित होंगे। हम रोबोट के संशोधन कार्य को बेहतरीन बनाने के लिए बढावा देते है।
# बुरी कोशिशें सभी को तकलीफ़ पहुँचाती है।
# जनता के सवालों के जवाब देना हम सभी के लिए हितदाई साबित होगा।
# यह ज़रुरी है कि हम, रोबोट बनाने वाले, हमेशा बेहतरिन प्रयासों के लिए कार्यरत रहें।
# अपने कार्य को समझने और बेहतर बनाने के लिए हम अन्य शाखाओं जैसे कानून, कला, सामाजिक विज्ञान से हाथ मिलाकर काम करें।
# हमें पार्दर्शिता को ध्यान में रखकर काम करना चाहिए।
# जब हमें प्रेस में कोई नया संशोधन नज़र आए तो हमें उन पत्रकारों से बातचीत का वक्त निकालना चाहिए।

## सन्दर्भ

श्रेणी:अभियान्त्रिकी
तालिसपत्र

[thumb|240px|[इंग्लैण्ड में उगते कुछ तालिसपत्र के वृक्ष]]
**तालिसपत्र**, **बिरमी** या **ज़रनब** (अंग्रेज़ी: yew, यू) कोणधारी वृक्षों का एक जीववैज्ञानिक कुल है जो पृथ्वी के उत्तरी गोलार्ध (हॅमिस्फ़ीयर) के पहाड़ी क्षेत्रों में मिलता है। इसकी बहुत सी (३० से ज़्यादा) जातियाँ हैं जिनमें से कुछ छोटे पेड़ हैं और कुछ झाड़ियाँ हैं। इनकी बहुत सी टहनियाँ होती हैं जिनपर सदाबहार पत्ते लगे होते हैं। भारतीय उपमहाद्वीप में यह वृक्ष हिमालय क्षेत्र में मिलते हैं।

इन पेड़ों पर लगे नर कोण बहुत छोटे होते हैं (२ से ५ मिलीमीटर)। मादा कोण भी छोटे होते हैं और उनमें सिर्फ़ एक बीज बनता है। जैसे-जैसे बीज पनपता है उसके बाहर एक छोटे फल जैसा लाल-सुर्ख़ चोला (बीजचोल या ऐरिल) बनता है। यह रसदार और मीठा होता है जिस वजह से चिड़ियाँ इसे बीज समेत खा लेती हैं और फिर दूर-दराज़ के इलाक़ों में बीज गिरा देती हैं। मनुष्यों के लिए तालिसपत्र के बीज बहुत ज़हरीले होते हैं इसलिए इन्हें कभी भी नहीं खाना चाहिए।

## अन्य नाम
तालिसपत्र बहुत से नामों से जाना जाता हैं जिनमें 'बिरमी', 'भिरमी', 'थोना', 'सुर्ख़दार', 'लौठसल्ला', इत्यादि शामिल हैं।

## आयुर्वेद और कैंसर चिकित्सा में प्रयोग
तालिसपत्र का प्रयोग आयुर्वेद चिकित्सा में हज़ारों वर्षों से होता आया है। आधुनिक काल में इनके बीजों में मौजूद टैक्सोल (Taxol) नामक ज़हरीले रसायन का प्रयोग कैंसर के इलाज के लिए किया जाता है। दवाईयाँ बनाने के लिए इस रसायन की इतनी मांग है कि हिमालायाई तालिसपत्र के अस्तित्व को ही ख़तरा हो गया है।

## इन्हें भी देखें
* कोणधारी

## सन्दर्भ


श्रेणी:कोणधारी
*
श्रेणी:पायनालेज़ कुल
इक्का

thumb|250px|ताश की गड्डी के चार इक्के
**इक्का** ताश का एक पत्ता है। एक ताश की गड्डी में ऐसे चार इक्के होते हैं (चिडी, हुकुम, पान, ईंट)। अधिकतर हुकुम इक्के को काफ़ी सजावट के साथ छापा जाता है। हुकुम का इक्का स्कॉटलैंड के राजा जेम्स VI और इंगलैंड के I की आवश्यक्ता के अनुसार पहली बार सजावट के साथ छापा गया था जिन पर छपाई घर की मुहर छपी होती थी। उस काल में यह ज़रुरी था जिससे उस छपाई घर ने नया कर भरा है या नहीं पता चलता था। हालांकि यह कर 1960 में रद्द कर दिया गया परन्तु सजावट की प्रथा आज भी चालू है।

इक्का शब्द का अर्थ हिन्दी में "एक" होता है और इसके अंग्रेज़़ी शब्द ऐस (Ace) का लैटिन भाषा में अर्थ "एक चिज़" होता है जो एक छोटे रोमन सिक्के से लिया गया है। ताश में शामिल करने से पहले इसका अर्थ पासे के उस सिरे से था जिसपे केवल एक निशान होता था। पासे का एक अंक, जो सबसे कम पारी की कीमत थी, इस कारण इसे बुरा शगुन माना जाता था, परन्तु ताश में इक्का सबसे बड़ा पत्ता होने के कारण इसका अर्थ बदल कर "उत्कृष्ट" या "बेहतरीन" बन गया। आज इक्का शब्द टेनिस में उस शॉट के लिए प्रयोग होता है जो सर्व करते वक्त बिना रोके निकल जाए। अन्य उपयोगों में यह बेहतरीन लडाकू विमान चालक या ऐसे इंसान के लिए लागू होता है जो अपने काम में महारत रखता हो।

## उदाहरण

## इन्हे भी देखें
* पोकर
* ब्लैकजैक
* ताश

## सन्दर्भ

श्रेणी:ताश के पत्ते
जेन्गिश चोकुसु

thumb|230px|जेन्गिश चोकुसु
**जेन्गिश चोकुसु** (Jengish Chokusu; किरगिज़: Жеңиш чокусу, झ़ेन्गिश चोकुसु; रूसी: Пик победы, पीक पोबेदी; उइग़ुर: तोमुर) तियान शान पर्वत शृंखला का सबसे ऊँचा पर्वत है। यह मध्य एशिया में किर्गिज़स्तान और चीन कि सीमा पर इसिक कुल झील से दक्षिण में स्थित है। इसके शिखर की ऊँचाई ७,४३९ मीटर (२४,४०६ फ़ुट) है। हर भाषा में इसके नाम का अर्थ 'विजय शिखर' है और इसलिए इसे कभी-कभी अंग्रेज़ी में भी 'विक्ट्री पीक' (Victory Peak) कहा जाता है।

## इन्हें भी देखें
* तियान शान
* इसिक कुल

## सन्दर्भ


श्रेणी:तियान शान
श्रेणी:पर्वत
श्रेणी:मध्य एशिया के पर्वत
श्रेणी:सात हज़ारी
श्रेणी:शिंजियांग के पर्वत
ख़ान तेन्ग्री

thumb|230px|सूर्यास्त पर ख़ान तेन्ग्री
**ख़ान तेंग्री** (Khan Tengri; किरगिज़: Хан-Теңири) तियान शान पर्वत शृंखला का दूसरा सबसे ऊँचा पर्वत है। यह मध्य एशिया में क़ाज़ाक़स्तान, किर्गिज़स्तान और चीन की सीमा पर इसिक कुल झील से पूर्व में स्थित है। इसके शिखर की ऊँचाई ६,९९५ मीटर (२२,९४९ फ़ुट) है। उइग़ुर भाषा में इसके नाम का अर्थ 'आकाश ख़ान (राजा)' है। प्राचीनकाल में तुर्की लोगों के मूल धर्म में तेन्ग्री आकाश के देवता का नाम था।

पर्वतारोहन करने वालों में ७,००० मीटर से अधिक ऊँचे पहाड़ों की ख़ास मान्यता होती है। ख़ान तेंग्री पर हिमानी की वजह से इसका बर्फ़-समेत शिखर ७,०१० मीटर तक उठ जाता है इसलिए बहुत से लोग इसे एक 'सात-हज़ारी पर्वत' मानते हैं हालांकि मूल रूप से इसकी ऊँचाई उस से कुछ ५ मीटर कम है। तियान शान शृंखला में केवल ७,४३९ मीटर का जेन्गिश चोकुसु ही इस से अधिक ऊँचा है।

## इन्हें भी देखें
* तेन्ग्री
* तियान शान
* इसिक कुल

## सन्दर्भ


श्रेणी:तियान शान
श्रेणी:पर्वत
श्रेणी:मध्य एशिया के पर्वत
श्रेणी:छह हज़ारी
श्रेणी:सीमा त्रिबिन्दु
श्रेणी:इसिक कुल प्रांत
गोपाल बालकृष्ण कोल्हटकर

**गोपाल बालकृष्ण कोल्हटकर** (1878-1955 ई.) भारत के रसायनशास्त्री थे। 

उनका जन्म सातारा जिले के एक छोटे से गाँव जाखण में हुआ था। गाँव की प्राथमिक पाठशाला में शिक्षा पाकर मुंबई के मराठा हाई स्कूल में और बाद में सेंट जेवियर्स कालेज में भौतिकी और रसायन का अध्ययन किया। रसायन की एम. ए. परीक्षा में आपको स्वर्णपदक मिला। तदनंतर बँगलौर के भारतीय विज्ञान संस्थान से अनुसंधान कार्य द्वारा ए. आई. आई. एस-सी का डिप्लोमा प्राप्त किया।

1907 ई. में पूना के फर्ग्युसन कालेज के आजीवन सदस्य बनकर रसायन के प्राध्यापक नियुक्त हुए और 1947 ई. तक कालेज से संबद्ध रहे। फर्ग्युसन कालेज की रसायनशाला को निर्मित तथा सुसज्जित करने का श्रेय आपको है। ऐसी सुसज्जित रसायनशाला पूना विश्वविद्यालय से संबद्ध कालेजों में से किसी में नहीं है। बंबई विश्वविद्यालय के सिनेट और एकैडेमिक कौसिल के आप सदस्य रहे। आपके अनेक छात्र रसायन के अध्यापन और अनुसंधान कार्य में ख्याति पा चुके हैं। आपने अंग्रेजी में रसायान की कुछ पाठ्य पुस्तकें भी लिखी हैं। 9 नवम्बर 1955 ई. को आपका देहावसान हुआ।

श्रेणी:भारतीय रसायनशास्त्री